b'\n_START_ARTICLE_\nYkk\xc3\xb6s-Lohja\n_START_PARAGRAPH_\nYkk\xc3\xb6s-Lohja on l\xc3\xa4ntisell\xc3\xa4 Uudellamaalla keskiviikkoisin ilmestyv\xc3\xa4 ilmaisjakelulehti. Vuonna 1988 perustetun lehden p\xc3\xa4\xc3\xa4toimittajana toimi Jukka Kuparinen kev\xc3\xa4\xc3\xa4seen 2015, jolloin uudeksi p\xc3\xa4\xc3\xa4toimittajaksi tuli Kari Oksanen. Lehden kotipaikkakunta on Lohja. Lehden tavanomainen painos on yli 33\xc2\xa0000 kappaletta, ja laajennettu painos noin 39 000 kappaletta. Lehden jakelualueeseen sis\xc3\xa4ltyy Lohjan lis\xc3\xa4ksi Karjalohja, Siuntio, Nummela, Ojakkala sek\xc3\xa4 Nummi-Pusula. Laajennettua painosta jaetaan lis\xc3\xa4ksi Vihdin kirkonkyl\xc3\xa4\xc3\xa4n ja Karkkilaan. Ykk\xc3\xb6s-Lohja julkaisee kes\xc3\xa4lehti L\xc3\xa4nnen Helmen aina kes\xc3\xa4kuun ensimm\xc3\xa4isell\xc3\xa4 viikolla. L\xc3\xa4nnen Helmi jaetaan Hangosta Karkkilaan ja se jaetaan noin 60 000 talouteen.'